Proposta de creació del Centre Específic de Recerca de la Universitat Politècnica de Catalunya

CENTRE DE COMUNICACIONS AVANÇADES DE BANDA AMPLA (CCABA)

ADVANCED BROADBAND COMMUNICATIONS RESEARCH CENTER

Grup promotor:

Gabriel Junyent i Giralt (TSC)
Jordi Domingo i Pascual (AC)
Josep Solé i Pareta (AC)
Ramon Agustí Comes (TSC)
Ferran Casadevall Palacio (TSC)
Jesús Roldán Andrade (TSC)

Barcelona, juliol de 1998

Introducció

El Centre de Comunicacions Avançades de Banda Ampla (Centre CABA) va iniciar la seva activitat al gener del 1994 amb la intenció de consolidar un grup de recerca multidisciplinari en l’àmbit de les comunicacions de banda ampla. En l’actualitat aquest centre està integrat per tres grups de recerca: el Grup de Comunicacions Òptiques i el Grup de Comunicacions Ràdio, ambdós del Departament de Teoria del Senyal i Comunicacions, i el Grup de Comunicacions Integrades de Banda Ampla del Departament d’Arquitectura de Computadors.
El finançament rebut fins ara, tant de la CICYT com de la CIRIT, ha permès muntar el laboratori del Centre CABA.

És de destacar que a través del Centre CABA la UPC és membre del Spanish National Host. El contracte fou signat el 23/3/1995 entre Telefónica, Telefónica Investigación y Desarrollo, Fundació Catalana per a la Recerca i Universitat Politècnica de Catalunya.

Un cop consolidada l’activitat del Centre es va trametre una carta al Vicerector de Recerca, llavors en Jesús Carrera Ramírez, per tal d’iniciar els tràmits necessaris per oficialitzar aquesta iniciativa (19/7/1996). En aquell moment no estava clar el marc oficial d’una iniciativa d’aquest tipus dins la UPC.

El 29/11/1996 la Junta de Govern de la UPC aprova la “Normativa sobre la utilització de denominacions específiques per activitats de recerca a la UPC”, document presentat pel Vicerectorat de Política Científica (document 26/11 1996, acord núm. 148/1996).

Seguint les directrius de l’esmentat acord de la Junta de Govern es presenta la proposta de creació del Centre Específic de Recerca de la UPC Centre de Comunicacions Avançades de Banda Ampla (UPC CCABA).

Camp d’actuació específica del CER:

Amb la denominació de Comunicacions de Banda Ampla s’entén no només les comunicacions a alta velocitat (transmissió i commutació a alta velocitat) sinó també la integració dels serveis en una única infrastructura de comunicacions. És per aquest motiu, que totes les noves tecnologies de transmissió, commutació, interconnexió de xarxes, gestió de xarxes de telecomunicacions, xarxes amb suport de cable, fibra òptica i via ràdio, protocols de comunicació i serveis de comunicacions són objecte de recerca i d’estudi del Centre.

El grup promotor del Centre Específic de Recerca de la UPC està format per professors dels següents grups de recerca: Grup de Comunicacions Integrades de Banda Ampla (Departament d’Arquitectura de Computadors), Grup de Comunicacions Òptiques i Grup de Comunicacions Ràdio (ambdós del Departament de Teoria dels Senyal i Comunicacions). La relació establerta entre els tres grups no és casual. Ja en el IV Programa Marc de la Unió Europea es defineix l’evolució dels temes de recerca principals a llarg termini. En primer lloc se situa la Banda Ampla, especialment les xarxes ATM. A continuació ve el desenvolupament d’aplicacions (avui dia, aplicacions TCP/IP i Internet sobre xarxes d’alta velocitat). La següent etapa ve marcada per la commutació òptica i les xarxes òptiques (amb tecnologies WDM). La darrera etapa ve definida per la mobilitat: comunicacions mòbils de banda ampla i via satèl·lit. Completant aquesta evolució, la gestió de xarxa és un dels temes més complexos en aquests moments (gestió integrada de xarxes òptiques, xarxes SDH, ATM, IP, GSM, XDSL, etc.).
Aquesta visió de l’evolució dels temes de recerca es pot considerar molt encertada si s’analitza l’activitat dels principals centres de recerca. Així, per exemple, al International Computer Science Institute de la Universitat de Berkeley (CA EEUU) els projectes de recerca més importants, a part de les aplicacions sobre Internet i Internet 2, són projectes sobre WDM, ATM, i comunicacions via satèl·lit. 
Per a més informació: http://www.icsi.berkeley.edu/Networks/networks.html.

Atesa la importància estratègica dels temes de recerca esmentats és del tot decisiu per a la UPC disposar d’uns laboratoris ben equipats amb les darreres tecnologies disponibles per tal d’estar al capdavant de la recerca en l’àmbit de les Tecnologies de la Informació i les Comunicacions.
L’augment dels cost dels equips, en especial els equips amb tecnologies punta, la curta durada d’aquests equips donada la seva ràpida obsolescència, fa que no sigui possible, ni desitjable, que cada grup de recerca individualment pugui adquirir els equips necessaris per a la recerca en els punts més avançats. És per això que la constitució d’un laboratori comú és una iniciativa prioritària en aquests moments. L’ús compartit dels equips de comunicacions ha de produir, sense cap dubte, unes sinèrgies molt productives, rendibilitzant al màxim les inversions.
Si bé l’àmbit d’actuació del Centre CABA va més enllà, el laboratori comú en tecnologies de banda ampla és el nucli d’actuació del Centre.

D’altra banda, la connectivitat a alta velocitat amb d’altres centres de recerca és una necessitat palesa. L’èmfasi que ha posat el IV Programa Marc de la Unió Europea en les proves d’interconnexió entre els diferents socis dels consorcis, es repeteix en la proposta del V Programa Marc. El paper dels anomenats “National Host” com a punt d’accés a la xarxa d’alta velocitat pan-europea amb tecnologia ATM (JAMES) ha estat decisiu per a la viabilitat de les proves (“trial field”) dels projectes dels programes ACTS i TELEMATICS. Ara la situació és diferent: el concepte de “National Host” ja no és vigent. Donada l’experiència del Centre com a membre del “Spanish National Host” la continuïtat d’aquest servei adaptant-se a tots els canvis que s’estan produint en el món de les telecomunicacions, és vital pels grups de recerca de la UPC que vulguin participar activament en projectes de recerca i desenvolupament del proper Programa Marc.

Es pot considerar, doncs, que el Centre CABA es proposa com a un centre de serveis per a la comunitat de la UPC, en primer lloc, i per a les empreses del sector en segon lloc. La gestió d’un laboratori de recerca comú en Tecnologies de Banda Ampla és un servei obert a tots els grups de recerca de la UPC. El servei de connectivitat i de comunicacions amb d’altres xarxes i centres de recerca és un valor afegit que permet que els grups individualment no s’hagin de gestionar els contractes i serveis de comunicacions.

Una altra activitat complementària, també d'importància cabdal, és la d'oferir cursos de formació especialitzada en l'àmbit de les comunicacions de banda ampla, aplicacions de banda ampla, interconnexió de xarxes i gestió de xarxes. Hi ha una manca pales de cursos d'aquest tipus que a la vegada ofereixin la possibilitat d'utilitzar equips comercials i provar diferents configuracions.

Els objectius generals del CER CABA coincideixen perfectament als objectius del II Pla Recerca de Catalunya (1997 – 2000):
•	Incrementar el nivell de competitivitat de la recerca i desenvolupament a Catalunya.
•	Rendibilitzar els recursos públics que, a Catalunya, es destinen a la R+D.
•	Incrementar la participació dels sectors productius catalans, especialment de les PIME, en el sistema de Ciència i Tecnologia a Catalunya.
•	Fomentar, en tots els àmbits socials, la utilitat de la recerca i de la innovació tecnològica com a eina de progrés i competitivitat.
•	Incrementar els mecanismes de transferència de resultats de la recerca, per tal que siguin útils a la societat catalana.

L’actuació del CER se centra en la línia prioritària del II Pla de Recerca: Tecnologies de Informació i la Comunicació. Els objectius generals aplicables al Centre CABA són:
•	Potenciar les infraestructures de telecomunicacions i l’accés a la informació.
•	Fomentar la investigació i el desenvolupament consorciat per tal d’incrementar la col·laboració entre la recerca pública i les empreses.
•	Impulsar la generació de tecnologia i la seva difusió.
•	Afavorir l’augment de la recerca aplicada i la transferència de tecnologia mantenint el nivell d’activitat de la recerca bàsica.
•	Potenciar la inserció laboral al sector privat, de personal qualificat de recerca format en temes innovadors d’interès industrial.

Aquestes activitats també estan considerades en les línies prioritàries del “III Plan Nacional de I+D” i del V Programa Marc de la Unió Europea. 
Per a més informació:
http://www.seui.mec.es/Inves_Cientifica_Tec/I+D/I+D.html http://www.cordis.lu/fifth/src/comm.htm

Pels temes de recerca propis del Centre CABA, la seva activitat es complementa perfectament amb l’activitat d’altres CER de la UPC, com són: CANET, pel que fa a les aplicacions per a Internet, i CEPBA, pel que fa a l'àrea prioritària de "High Performance Computing and Networking (HPN)".

Memòria d’activitats

En aquest apartat es presenta una relació de les activitats dels tres grups de recerca (projectes amb empreses, projectes de recerca finançats per ens públics, i altres activitats de recerca) les quals demostren la solidesa dels grups pel que fa a la recerca i la seva capacitat d'aconseguir recursos, tant privats com públics). També s'inclou la llista de les activitats que s'han dut a terme dins l'actuació del Centre i dels projectes que han estat, o estan utilitzant, els serveis i els equips del Centre.

Activitats dels grups de recerca

Activitat de recerca del grup de Comunicacions Integrades de Banda Ampla

-	Technology for ATD (Race R1022, 1988 - 1992).
-	Exploitation of an ATM Technology Test-Bed for Broadband Experiments and Applications, EXPLOIT (Race R2061, 1992 - 1995).
-	Information Window for National Hosts, INFOWIN (AC113, 1996-1998).
-	Mobile Integrated Communications in Construction, MICC (AC088, 1996-1998). 
-	Integrated MultiMedia Project, IMMP (AC023, 1997-1999).
-	Multimedia Telecommunication Services. COST 237Action  (1996-1998).
-	Enabling Networked Multimedia Group Communication. COST 264 Action. (1998 - 2002).
-	Quality of Future Internet Services (QoIS). COST 263 Action. (1998 - 2002).
-	"Comunicaciones Integradas de Banda Ancha". CICYT TIC92 1289-PB, (6/11/1992- 6/11/1996).
-	"ABR y redes de ámbito local con tecnología ATM". CICYT TIC95 0982-C02-01, (1/7/1995 - 1/7/1998). 
-	"Asignación de ancho de banda, control de admisiones y encaminamiento en redes ATM". CICYT TIC95 0982-C02-02, (1/7/1995 - 1/7/1998). 
-	“Prueba de campo de un sistema de transmisión óptica multiportadora coherente con ATM (TOMCAT). CICYT TIC96 1127, (1/8/1996 - 31/7/1999). Participació a partir del 1/7/1998.
-	“Demostrador de Nuevos Servicios para la red académica de Banda Ancha” (SABA). CICYT TEL97-1054-C03-03, (1/8/1997 - 31/7/1999).
-	“Supervisión de la calidad de los servicios telemáticos provistos por la red académica de banda ancha en el acceso de la UPC” (CASTBA-C). CICYT TEL96-2509-E. (11/96 - 11/97). 
-	“Servicios de Banda Ancha especializados y de formación del Centro de Comunicaciones Avanzadas de Banda Ancha”. CICYT TEL96-1961-E. (11/96 -11/97). 
-	“Mecanismos y herramientas para el análisis del uso de los servicios Internet aplicado a RedIRIS”. MEHARI-C. CICYT TEL97-1897-E. (26/10/1997 - 25/10/1998). 

Activitat de recerca del grup de Comunicacions Òptiques

-	Integrated Opto-Electronics towards the Coherent Multichannel IBCN (Race R1027, 1988 - 1990).
-	Management of Photonic Systems and Networks, MEPHISTO (AC209, 1996-1999).
-	Management of Optical Networks, MOON (AC231, 1996-1998).
-	Switchless Optical Network for Advanced Transport Architecture, SONATA AC351, 1998 -1999).
-	Interfaz Electro-óptico a 2'488 Gb/s en Detección Coherente. PlanBA IFCO (TIC92-1324 PB, 1992 - 1995).
-	Prueba de campo de un sistema de transmisión óptica multiportadora coherente con ATM (TOMCAT). CICYT TIC96 1127, (1/8/1996 - 31/7/1999).
-	Advanced Infrastructure for Photonic Networks. COST Action 266. (1998 - 2002).

Activitat de recerca del grup de Comunicacions Ràdio

-	Intelligent Radio Communication Interface. ESPRIT (Ref. 2/20. 1989).
-	CDMA Testbed (CODIT) (R2020, 1992-1995).
-	Advanced TDMA (ATDMA) (R2084, 1992-1995).
-	Mobile Integrated Communications in Construction, MICC (AC088, 1996-1998).
-	Cellular Mobile Communications: Implementation of a Fast Frequency Hopping transceiver and analysis of its multiple access capability, (CICYT 1985-1988).
-	Indoor Mobile Communication: Channel characterization and implementation of a reduced complexity frequency hopping transceiver, (CICYT 1988-1991).
-	ASIC Design for Personal Mobile Communication Systems, (CICYT 1990-1993).
-	Research and implementation of a CDMA Testbed for indoor mobile communications, (CICYT 1994-1997).
-	Radio Access INdependent Broadband on Wireless, RAINBOW (AC015, 1996-1998).
-	COST 231: Evolution of Land Mobile (Including Personal) Communications (1989-1996). 
-	COST 259: Wireless Flexible Personalized Communications.

Activitats desenvolupades pel Centre CABA

La taula al final d'aquest apartat resumeix, de forma cronològica, les activitats que s'han dut a terme fins ara. Aquelles activitats on s'indica ACTS o TELEMATICS vol dir que corresponen al servei de Spanish National Host que proporciona el Centre CABA, i que s'han facturat d'acord amb les tarifes establertes (http://sanson.dit.upm.es/~snh/).

Les activitats s'inicien el primer trimestre de l'any 1996, un cop s'han adquirit i instal·lat tots els equips bàsics del laboratori. Aquests equips han estat finançats conjuntament per la CICYT i la CIRIT amb sengles accions d'infraestructura.

Totes les activitats del Centre CABA han estat documentades en Reports d'Activitat. A l'annex del document s'inclouen els Reports de Treball disponibles actualment. També es poden trobar al servidor: ftp://ftp.ac.upc.es/pub/reports/DAC/

El Centre CABA disposa d'un servidor d'informació per tal que tothom pugui conèixer les activitats i els projectes en curs. 
L'adreça del servidor és: http://www.ccaba.upc.es/

La primera activitat fou posar en marxa el punt d’entrada experimental de MBone sobre ATM a Catalunya. Disponibilitat i proves de software de vídeo-conferència, multicast routing, etc. sobre ATM (març 1996).

La participació com a Watch Point a la quarta Summer School on Advanced Broadband Communications (ABC’96), organitzada pel projecte NICE suposa l'inici de les activitats de videoconferència de banda ampla i l'inici d'una col·laboració estable amb el Departament d'Enginyeria Telemàtica de la UPM. Recepció de tele-conferència distribuïda via ATM (juliol 1996).

La transmissió de les sessions del Third COST 237 Workshop entre l'Aula Màster i la sala d'actes de la FIB utilitzant la xarxa ATM del Campus Nord (novembre 1996) va servir d'experiència per provar la flexibilitat que ofereix la infraestructura de fibra òptica i de la xarxa ATM de la UPC i la viabilitat per suportar videoconferències distribuïdes dins el Campus de la UPC.

El servei de distribució multicast per a INET CAT'96 (desembre 1996) és un primer exemple de servei de comunicacions a tercers. A través de la connexió ATM del Centre es distribuí MBone al congrés a través d'un enllaç punt a punt a 2 Mbps entre el Centre CABA i la seu del congrés que instal·là Telefónica.

Els anomenats Euroseminars de l'Acció COST 237 han permès la participació en seminaris distribuïts amb participants de diferents països d'Europa (a partir d'abril 1997). Aquesta activitat ha estat una de les activitats de cooperació i experimentació importants de l'acció COST.

Per tal de resumir, les fites més importants són: el suport per a la transmissió del congrés Telecom I+D de forma distribuïda entre la UPM i la UPC (octubre de 1997 i octubre de 1998), i la realització d'un curs de doctorat conjunt i distribuït entre el DIT de la UPM i el DAC de la UPC (una sessió de dues hores per setmana durant el segon quadrimestre del curs 1997/98).

Una altra col·laboració important fou la de facilitar les instal·lacions i els equips d'anàlisi de tràfic ATM i de LANE als tècnics de FORE Systems per tal de detectar les falles que s'estaven produint a la xarxa de la UPC i que provocaven seriosos problemes de funcionament. A l'annex s'inclou una còpia de la carta d'agraïment del responsable de la xarxa de la UPC de Serveis Informàtics.

1996	
February-April	Experimental MBone access through ATM		
July 9-12 	4th International Distributed Summer School on Advanced Broadband Communications (WatchPoint)		
September-October	Support to MNET Advanced Trials (MAT) Project.	TELEMATICS	
November 25-27	Videoconference Demonstration for COST237 Workshop		
November 25-December 1	MBone Access for INET-CAT’96		
1997	
January-September	MICC Trials	ACTS	
April 10-11 	Demonstrations stand in YUFORIC’97.
Videoconference between UPC-TID.		
May-June	Experimental Ph.D. Course UPM-UPC-TID.
“New services based on CSCW”	*	
June 16-18 	Global360 (WatchPoint)		
October 28-29	TELECOM I+D’97
UPM-UPC-other Spanish Universities	*	
December 2,4,15,17,19 	MULTIMEDIATOR Tests
International connections through JAMES	ACTS	
1998	
January 8,19-22 	MULTIMEDIATOR Tests
International connections through JAMES	ACTS	
January 22,23 	IMMP tests (teleconference between Barcelona-Helsinki)	ACTS	
January 20-22 	SABA Project (Tests of IPv6 network).
UPC-UPM-TID	CICYT	
February 11 	ATI Telemeeting (Barcelona-Madrid)		
March 4 	Conference about “Internet2” by D. Van Houweling
Madrid-Barcelona-MBone distribution.		
13th of  March - 5th of June	Distributed Ph.D. Course. Every Friday from 11h to 13h.
 UPC-UPM-other universities.	*	
March	Col·laboració UPCnet problemes LANE (FORE)	**	
March 17 	ATI Telemeeting (Barcelona-Madrid)		
April 22 	ATI Telemeeting (Barcelona-Madrid)		
January 25 - February 8 	IMMP International tests
International connections through JAMES	ACTS	
May-July	SABA Project (Tests of RSVP network and videoconferencing)
UPC-UPM-TID	CICYT	
May 12 	MBone Session to ATI (Linux Course)		
May 28-29 	Conference “State of the Art ATM over Satellite” by I. Akyildiz
(Barcelona-Madrid)		
June 4 	Teleconference demonstration to students of  “Serveis Públics de Dades”		
July 2	Telemeeting (SABA project)
UPC-UPM-TID-other universities	CICYT	
July 10	Telemeeting (MEHARI project), UPC-UPM	CICYT	
July 15	Telemeeting (SABA project)
UPC-UPM-TID-other universities	CICYT	
July 15	Conference  about “La subida de tarifas telefónicas locales y el futuro de Internet en España”
Madrid-Barcelona-MBone distribution		
September 18	Telemeeting (SABA project)
UPC-UPM-TID-other universities	CICYT	
October 28-29	TELECOM I+D’98 (two simultaneous sessions)
UPM-UPC-other Spanish Universities	**	

Denominació del CER

Denominació completa
Universitat Politècnica de Catalunya
Centre Específic de Recerca en Comunicacions Avançades de Banda Ampla

Sigles
UPC CCABA

Logotip

El logotip s’ha generat a partir del de la UPC afegint-hi les característiques principals de cadascun dels tres grups que composen el CCABA. El grup de comunicacions mòbils està representat pels tres cercles superiors, que són de color blau cel i no estan connectats físicament a la resta de cercles per simbolitzar la naturalesa de les comunicacions per ràdio. El grup de comunicacions òptiques està representat per les tres circumferències a mode d’anelles òptiques que hi ha a la part inferior del logotip. El grup de comunicacions de banda ampla correspon als tres cercles centrals, ja que en aquestes comunicacions sovint s’utilitza el transport ofert per les comunicacions òptiques. Les dues files inferiors estan connectades per a simbolitzar aquest fet. De les dues línies que no són verticals, una està a nivell òptic, ja que la commutació es pot fer a aquest nivell i l’altra està a nivell de banda ampla que és l’altra possible opció quant a commutació.
Les tres files de cercles convergeixen en un punt per a expressar la convergència d’interessos dels tres grups, així com demostrar la visió de futur de la recerca que es fa en el CCABA.

Pla estratègic del CER (1998 - 2002)

El pla estratègic per als quatre primers anys es pot concretar en els següents objectius generals:

•	Consolidació dels serveis de connectivitat i de comunicacions.

•	Consolidació dins la comunitat de la UPC i dels centres de recerca catalans com a centre capdavanter en les tecnologies de banda ampla.

•	Convenis de col·laboració estable amb empreses, centres de recerca i entitats públiques.

•	Consolidació com a Centre de serveis en temes de comunicacions avançades per a la comunitat científica.

•	Formació de tècnics especialitzats i de doctors en l’àmbit de les tecnologies fotòniques, ràdio i de banda ampla i aplicacions multimèdia.

•	Cursos de formació especialitzada per a postgraduats.

•	Tramitar el reconeixement del laboratori del Centre CABA com a Laboratori Comú de la UPC.

•	Tramitar el reconeixement com a Centre de Referència en R+D de la Generalitat de Catalunya, dins les actuacions del II Pla de Recerca de Catalunya (1997 – 2000).

•	Autofinançament.

Pla d’actuació del CER (1998 - 1999)

De forma esquemàtica els objectius fixats per al primer any són els següents:

•	Relacions institucionals.
Estudiar la conveniència de constituir un Patronat del Centre CABA amb la participació dels ens públics que donen suport a la recerca (CIRIT, CICYT, Conselleria d’Indústria, Comissionat per a la Societat de la Informació) i la avaluar la possibilitat d’incloure empreses destacades del sector.
Aquesta serà una de les primeres tasques de la Junta del Centre CABA.

•	Incorporació de grups de recerca afins.
Incorporació dels grups de recerca de la pròpia UPC que han mostrat el seu interès en participar activament en aquest Centre, com són: MAiTE (Sebastià Sallent), Enginyeria Electrònica (Joan Cabestany), i Teoria del Senyal i Comunicacions (Joan Serrat). Tan bon punt el Centre estigui en marxa oficialment, una de les primeres tasques de la Junta és establir les formes d’incorporació i de participació d’aquests grups de recerca i d’altres grups de recerca afins que en un futur vulguin participar en el Centre.

•	Relacions de col·laboració amb d’altres Centres Específics de Recerca de la UPC.
L’activitat del Centre CABA es complementa amb l’activitat del Centre d’Aplicacions de la Xarxa (CANET) i amb l’activitat de “High Performance Computing and Networking” del Centre Europeu de Paral·lelisme de Barcelona (CEPBA).
Es tracta de formalitzar els contactes actuals per tal de trobar formes de col·laboració concretes en cada cas.

•	Col·laboració amb el Centre de Computació i Comunicacions de Catalunya (C4).
El CESCA, com a punt de connexió a la xarxa acadèmica i com a gestor de l’Anella Científica (actualment amb infraestructura ATM), té un interès molt important per al Centre CABA, ja que pot permetre arribar directament a altres centres de recerca, universitats i empreses de Catalunya. Cal determinar la forma de col·laboració.

•	Promoció del Centre i de les seves activitats.
És un punt molt important la promoció del Centre CABA, tan dins de l’entorn acadèmic i de recerca de la UPC, com en el sector industrial més proper. Caldrà, doncs, posar en marxa una acció de promoció (en aquesta acció el CTT pot tenir una participació molt important).

•	Establiment de convenis i d’acords de col·laboració amb empreses i d’altres entitats.
Acabar les gestions per signar un acord marc entre la UPC i CSELT que permetrà al Centre CABA posar en marxa projectes de recerca d’interès comú.
Continuar amb les gestions iniciades amb el Laboratori General d’Assaigs de la Generalitat de Catalunya per a signar un acord de col·laboració amb el Centre CABA en els temes de banda ampla.
Refermar els contactes que es tenen amb Telefónica Investigación y Desarrollo, amb el Centre de Telecomunicacions de la Generalitat, Hewlett Packard, TV3, TECSIDEL, ICT Electronics, FORE Systems (per aconseguir que el Centre sigui un “beta tester”), i CISCO (per aconseguir les versions beta dels nous productes).

•	Projectes de recerca.
És un objectiu prioritari aconseguir els recursos necessaris per a l’autofinançament del Centre. És per això que els convenis i acords de col·laboració esmentats en el punt anterior són de gran importància.
Tanmateix, la participació conjunta com a Centre CABA en projectes amb empreses i en projectes de recerca del V Programa Marc de la Unió Europea és un objectiu també prioritari. La massa crítica dels grups que integren el Centre i l’equipament i infraestructures de comunicacions disponibles fa que es pugui plantejar una participació molt significativa en la propera convocatòria.

•	Relació amb centres de recerca internacionals.
Continuar els contactes amb centres de recerca estranger de prestigi reconegut per tal d’establir acords de col·laboració.
Actualment es tenen contactes amb ICSI (Berkeley), CSELT (Torino), INRIA (Sophia Antipolis), CNET (Lannion), LIP6 (Paris).

•	Aula de videoconferència.
Consolidació de l’aula de videoconferència per a donar suport a tele-reunions entre dos o més participants, seminaris distribuïts, cursos de segon, tercer i postgrau distribuïts.
Cal fer una oferta clara dels serveis a la comunitat universitària de la UPC, en primer lloc, i després a usuaris externs.
Adequació de l’aula i la sala de reunions amb l’equipament necessari.
Interconnexió amb les sales d’actes dels diferents campus a través de la xarxa ATM de la UPC.
Donar suport a congressos de forma distribuïda.
Per dur a terme aquestes activitats cal disposar de personal qualificat i fer les obres d’adequació dels espais disponibles.

•	Relació amb d’altres universitats.
En primer lloc, refermar i ampliar la col·laboració estable amb el DIT de la UPM, i consolidar la col·laboració amb la UOC. Servir com a referent tecnològic per a altres universitats amb les quals es tenen contactes i col·laboracions a diferents nivells (UdG, UZ, UV).

•	Cursos de formació especialitzada.
Oferir un conjunt de cursos molt específics per a personal tècnic qualificat. L’objectiu es poder oferir cursos com els que imparteix CISCO per a qualificar el seu personal tècnic (“CISCO Training Partner”). 
A part dels cursos que es puguin impartir majoritàriament amb personal propi es busca la oportunitat de portar a la UPC alguns dels cursos de formació de CISCO, FORE o HP, ja sigui de forma presencial o a través de l’aula de videoconferència.

Finançament del CER

La font de finançament principal del Centre Específic de Recerca són els convenis i contractes amb empreses, els projectes de recerca, ja siguin finançats pels programes de la Unió Europea, ja siguin finançats per la CICYT, CIRIT, altres programes i accions especials.
Els grups promotors tenen una experiència demostrada en la participació en projectes per tal de poder assegurar una continuïtat en les activitats del Centre i d’aconseguir nous convenis i projectes.

En aquest sentit, una perspectiva important és la participació en projectes del V Programa Marc de la UE. És un objectiu prioritari participar en una forma molt significativa en projectes del V Programa.

Una font de finançament important ha de venir de la prestació dels serveis que el CCABA ofereix. En concret l’experiència del Servei de Spanish National Host per als projectes ACTS i TELEMATICS, ha demostrat la utilitat d’aquest servei i la possibilitat d’un finançament parcial del mateix.
En el nou entorn del V Programa Marc el CCABA ha de jugar un paper singular proveint connectivitat entre els grups de recerca de la UPC i empreses catalanes que participin en Projectes de la UE amb els altres socis d’altres països d’Europa. El fet que la UE no financi l’estructura dels National Host ni la xarxa ATM pilot JAMES fa que el paper de proveïdor de serveis de comunicació entre els socis dels consorcis del V Programa Marc sigui estratègic.

Caldrà, doncs, donar a conèixer els serveis que proveeix el CCABA i els costos associats a tots els grups de recerca de la UPC per a que realment es puguin planificar adequadament els experiments dels projectes a l’hora de preparar els pressupostos i de fer les propostes, i treure un rendiment òptim de la plataforma de comunicacions del CCABA. Amb la infraestructura de comunicacions de la xarxa de la UPC, amb una possible connectivitat directa des de qualsevol laboratori al CCABA, seria una llàstima desaprofitar l’oportunitat i que cada grup hagi de pressupostar i equipar-se amb connexions cap a l’exterior, sobre tot si han de ser internacionals.

Fonts de finançament:

-	Serveis de comunicacions que el Centre proveeix als grups de recerca de la UPC i empreses que participen en projectes de recerca.
-	Ingressos derivats de projectes de recerca que utilitzin l’equipament i serveis del CCABA.
-	Ingressos dels contractes, convenis i projectes amb empreses.
-	Ingressos derivats dels projectes de recerca que conjuntament els grups de recerca del CCABA desenvolupin, en concret, l’objectiu és una participació significativa en projectes de V Programa Marc de la UE.
-	Aportacions institucionals per a assegurar el funcionament del Centre: suport per a les tasques administratives, manteniment del equips, gestió i promoció de les activitats del Centre, i contractació de personal tècnic especialitzat per al suport de la recerca.
-	Ingressos derivats de les activitat de formació especialitzada.

Recursos humans disponibles

Inicialment els recursos humans disponibles són els propis de les tres línies de recerca corresponents als professors promotors. En funció dels projectes en curs hi participen més o menys professors i becaris de projectes. És un objectiu immediat incorporar nous grups de recerca de la UPC que treballen en temes de recerca afins i que ja han manifestat el seu interès en participar activament en el Centre.

- Grup de Comunicacions de Banda Ampla (Dept. Arquitectura de Computadors):
Esta format pels membres de la sublínia de recerca 33040610-01 “Sistemes de Comunicacions Integrades de Banda Ampla”. Els responsables de la sublínia són: Jordi Domingo i Pascual i Josep Solé i Pareta.
Els membres del grup de recerca són, actualment: 
a)	Professors: Jordi Domingo i Pascual, Josep Solé i Pareta, Germán Santos Boada, Sergi Sánchez López, Xavier Masip Bruin.
b)	Becaris titulats contractats: Xavier Martínez Álvarez, Joan Vila Sallent, i Carles Veciana Nogués. 
c)	Becaris FI: Jaume Masip i Torné.
Altres becaris de projectes de recerca que utilitzen els equips del laboratori: Josep Mangues Bafalluy, Esteve Majoral Coma, Albert Renom.

És un objectiu prioritari poder estabilitzar els becaris titulats amb contractes per tal de poder assumir les tasques del Centre i donar un servei adequat a les demandes de serveis.

- Grup de Comunicacions Òptiques (Dept. Teoria del Senyal i Comunicacions):
Els responsables del grup són: Gabriel Junyent i Giralt i Jesús Roldán Andrade.
a)	Professors: Gabriel Junyent i Giralt, Jesús Roldán Andrade, Josep Prat i Goma, Jaume Comellas Colomé, Albert Rafel Portí, Vicenç Sales Zaragoza.
b)	Becari: Abdelhafid Amrani.

- Grup de Comunicacions Ràdio (Dept. Teoria del Senyal i Comunicacions):
Els responsables del grup són: Ramon Agustí Comes i Ferran Casadevall Palacio.
a)	Professors: Ramon Agustí Comes, Ferran Casadevall Palacio, Pilar Díaz Romero, Joan Olmos Bonafé.

Personal Contractat

Actualment s’està suportant la contractació d’un Enginyer Superior de Telecomunicació en un contracte laboral en formació per dos anys (1998 – 1999) a càrrec del projectes de recerca que s’estan desenvolupant actualment. En un futur, aquest contracte s’ha de suportar directament pel CER CABA.

En Xavier Martínez Álvarez s’encarrega de donar el suport tècnic especialitzat del CCABA als projectes i grups de recerca de la UPC que ho sol·liciten i han d’utilitzar la plataforma del CCABA per a connectar-se a la xarxa ATM o bé han d’utilitzar algun dels equips del laboratori.

Per poder donar una continuïtat a les activitats del Centre cal disposar de personal amb una contractació adequada. Amb les activitats en curs durant aquest any 1998 es considera necessari mantenir aquest contracte laboral en formació i cal un contracte addicional d’un titulat en Enginyeria Informàtica per a les tasques de gestió dels equips informàtics i instal·lació de les aplicacions i configuracions de les màquines.

Objectius per al personal del Centre:

-	Estabilitzar el contracte laboral per a un Enginyer de Telecomunicació especialitzat en l’equipament ATM i de banda ampla.
-	Contracte laboral per a un Enginyer en Informàtica per a les tasques de gestió dels equips informàtics, instal·lació de les aplicacions i de les noves versions dels sistemes, i per a la configuració de les màquines i de la xarxa del laboratori.
-	Aconseguir la dedicació a temps parcial d’una persona d’administració i serveis.

Recursos infraestructurals (espais i equipament)

Espais

Actualment, el laboratori propi del CCABA està ubicat al D4 S102 i S103, en un espai cedit pel Departament de Teoria del Senyal i Comunicacions. En aquest laboratori estan instal·lats els equips de comunicació, l’accés a la xarxa ATM (Gigacom), els accessos a la XDSI, les estacions de treball d’ús comú del CABA, l’equip d’anàlisi i mesura de tràfic ATM, i els altres equips d’ús comú.
En el mateix mòdul, en una sala cedida pel Grup de Comunicacions Òptiques, D4 S106, s’ha instal·lat, de forma provisional, una aula de videoconferència via ATM. L’objectiu és adequar aquesta sala de manera que es pugui disposar d’un despatx propi pel CCABA i d’una sala de reunions i, a la vegada aula i sala de videoconferència per a les activitats pròpies del CCABA.

A part d’aquests espais comuns del CCABA, cada grup disposa del seu propi laboratori connectat directament amb fibra òptica i ATM amb el laboratori propi del Centre. Els laboratoris dels grups estan ubicats en: D6 001, D4 S107 i D4 115A.

Objectius per als espais:
-	Consolidar el laboratori comú del Centre on estan instal·lats tots els equips i accessos que permeten donar el servei.
-	Condicionar un espai propi del Centre, amb un despatx, sala de reunions, aula i sala per a videoconferències i tele-reunions.

Equipament

Els equips del laboratori del CCABA s’han obtingut a través de diverses subvencions d’infraestructura (CICYT i CIRIT) i d’Accions Especials (CICYT). 
En concret: 

- Ajuts per al finançament de la dotació i millora de la infrastructura de recerca (PIR94). Resolució de 15 de desembre de 1994. (DOGC núm. 1991, de 30.12.94, pàg. 8563). Convocatòria DOGC núm. 1885, de 18.04.94. Import concedit: 10.000.000 pessetes. Laboratori de Comunicacions de Banda Ampla. Responsable de la sol·licitud: Jordi Domingo i Pascual.

- Ajuts per a infrastructura del "Programa Nacional TIC". Ref.: IN94-0667. Material: “Laboratorio de pruebas de equipos y de comunicaciones en banda ancha”. Import: 10.000.000 pessetes. Resolució: BOE de 19.11.94. Convocatòria: BOE de 11.06.94. Investigador responsable: Jordi Domingo i Pascual.

- Adquisición de una réplica del equipo AFTER (Adaptador Flexible de Terminales) desarrollado en el marco del Programa PlanBA. CICYT (TIC95-1405-E). 1995 - 1996. Import: 7.000.000 pessetes. Investigador responsable: Josep Solé i Pareta.

- Ajuts per al finançament de la dotació i millora de la infrastructura de recerca. Resolució de 29 de desembre de 1995. (DOGC núm. 2155, de 17.1.96). PIR95-00140. Import concedit: 9.000.000 pessetes. Laboratori de Comunicacions de Banda Ampla. Responsable de la sol·licitud: Gabriel Junyent i Giralt.

- Acció Especial: “Servicios de Banda Ancha especializados y de formación del Centro de Comunicaciones Avanzadas de Banda Ancha”. CICYT TEL96-1961-E. (11/96 -11/97). Import: 16.300.000 pessetes. La meitat de la subvenció s’ha dedicat a ampliar i a actualitzar els equips del laboratori CCABA i l’altra meitat al laboratori de la línia de recerca. Investigador responsable: Jordi Domingo i Pascual.

Tanmateix les següents Acciones Especials han permès ampliar l’equipament del laboratori i actualitzar els equips:

- “Supervisión de la calidad de los servicios telemáticos provistos por la red académica de banda ancha en el acceso de la UPC” (CASTBA-C). CICYT TEL96-2509-E. (11/96 - 11/97). Investigador responsable: Josep Solé i Pareta.

- “Mecanismos y herramientas para el análisis del uso de los servicios Internet aplicado a RedIRIS”. MEHARI-C. CICYT TEL97-1897-E. (26/10/1997 - 25/10/1998). Investigador responsable: Josep Solé i Pareta.

Resum de les característiques principals dels equips del Laboratori comú

•	Un commutador ATM Fore ASX200 amb 14 ports de SDH/SONET a 155 Mbps (dotze amb accés de fibra òptica multimode i dos de fibra monomode) i una capacitat de commutació de 2'5 Gbps "non-blocking". Els ports multimode estan disponibles per a l’accés natiu ATM des de les estacions de treball o d'altres equips ATM. Un dels dos ports amb fibra monomode a 155 Mbps connecta el laboratori al node de Barcelona de la Xarxa ATM de Telefónica (GIGACOM) i l’altre connecta el laboratori a la xarxa troncal ATM de la UPC.

•	Un concentrador (hub)  Ethernet-ATM  Fore PowerHub 6000 amb 4 ports d’accés Ethernet de 10 Mbps que està connectat al commutador ATM a través de fibra òptica multimode a 155 Mbps.

•	Un dels prototips desenvolupats al projecte AFTER ("Adaptador Flexible de TERminales") en el marc del programa PlanBA ("Plan Nacional de I+D de Banda Ancha"). L’AFTER està equipat amb un port d’accés per a de velocitat constant (CBR) configurable a 2 i 34 Mbps i un port per a l’accés des de terminals FDDI (adaptador FDDI-ATM). La connexió d’AFTER al commutador ATM és també una fibra òptica multimode a 155 Mbps.

•	Equip de mesura i monitorització de sistemes de transmissió ATM/SDH sobre fibra òptica monomode a 155 Mbps. HP 75000 Broadband Series Test System. Disposa de dues targetes amb ports de fibra monomode, el mòdul de generació de tràfic ATM i d'anàlisi del tràfic AAL.

•	Router CISCO 7206. Està equipat amb un accés ATM (multimode) a 155 Mbps, 4 ports Ethernet i quatre accessos bàsics ISDN (RSDI). Incorpora les funcions pròpies d'un router d'altes prestacions i està preparat per suportar els nous protocols IP v6 i RSVP.

•	Sistema de gestió per als equips de FORE (Fore View).

També es disposa de dues estacions de treball equipades amb targetes de vídeo d'altes prestacions amb (de)compressió JPEG, MPEG, i una estació de treball per a la gestió i control dels equips i de les aplicacions. Les tres estaciones de treball estan connectades mitjançant fibra òptica amb ATM formant una xarxa local ATM.

Tots el equips són accessibles remotament a través de la xarxa de la UPC de forma que qualsevol grup de recerca pot utilitzar els serveis de comunicacions del Centre. La darrera ampliació del nombre de ports del commutador respon a la necessitat d’oferir accessos ATM directes a diferents laboratoris.

Serveis de comunicacions disponibles

•	Servei natiu ATM amb "Classical IP" i Fore IP. 
•	Emulació de xarxes locals tradicionals sobre ATM (LAN Emulation) segons recomanació LANE de l’ATM Forum.
•	Emulació de circuits de 2 i 34 Mbps a través d’ATM (Equip AFTER).
•	Accés a ATM a través de xarxes d’àrea local estàndards IEEE 802.3 i FDDI.
•	Accés natiu ATM a la xarxa ATM de Telefónica (GIGACOM).
•	Accés natiu ATM a la xarxa troncal ATM de la UPC.
•	Gestió de xarxa integrada sobre la plataforma ForeView (SNMP).
•	Accessos bàsics RDSI. 
•	Serveis de M-Bone sobre ATM.
•	Accés mitjançant terminals mòbils utilitzant una centraleta BussinessPhone 50 amb 8 enllaços digitals BRI, 4 enllaços analògics, 8 extensions analògiques i un Controlador DECT Ericsson Freeset DCT 1800 amb 2 estacions base.

Ampliacions previstes

En un futur pròxim es preveu ampliar l’equipament del laboratori amb:
•	LAN Emulation V.2
•	MPOA
•	Protocols IP v6 i RSVP.
•	Accés mitjançant terminals mòbils (GSM, DECT, ...).
•	Ampliació de les capacitats multimèdia de les estacions de treball per a suportar noves aplicacions.

Altres equips disponibles

També estan disponibles per a ser utilitzats en projectes del Centre CABA tots el equips del laboratori de Comunicacions Òptiques (D4 S107) i els equips del laboratori de Comunicacions de Banda Ampla (D6 001).

Objectius per a l’equipament:
-	Mantenir l’actualització dels equips instal·lant les noves versions.
-	Aconseguir l’equipament necessari per a disposar de les tecnologies més recents.
-	Compartir al màxim els equips per tal de treure’n el millor rendiment.
-	Avaluar les noves prestacions dels equips.
-	Avaluar les noves aplicacions.
-	Participar en proves beta de productes comercials.

Recursos per a despeses corrents

Els recursos per a despeses corrents s’obtenen d’un fons comú on s’acumulen els ingressos en concepte de serveis i les aportacions dels projectes desenvolupats pel CCABA. 

Es considera que la font principal de recursos vindrà a través dels convenis directes del CCABA amb empreses i d’altres entitats. Aquests convenis poden ser projectes de recerca i desenvolupament, cursos de formació especialitzada, serveis de comunicacions a tercers i serveis de videoconferència i tele-reunió a tercers. L’import íntegre d’aquestes activitats va al fons comú. D’allí se’n trauran les quantitats corresponents a les despeses pròpies de cada activitat.

La segona font d’ingressos ve a través dels projectes es duen a terme per part dels membres del CCABA i que utilitzin els recursos del Centre. Aquests projectes aportaran un 5% del pressupost total (un cop deduïdes les retencions del CTT i, si s’escau, dels departaments).

Les despeses corrents inclouen també l’actualització del software dels equips, les actualitzacions dels equips, les despeses de material fungible, etc. L’adquisició de nous equips, ampliacions importants, nous paquets de software, s’obtindran a través del projectes, contractes, donacions, o bé a través de sol·licituds d’infraestructura i accions especials.

Direcció del CER

L'estructura organitzativa del CCABA és flexible. Els dos òrgans de direcció permanents són: el Director i la Junta. D'acord amb les activitats desenvolupades fins ara es considera convenient nomenar un responsable tècnic del laboratori. A criteri de la Junta es poden nomenar d’altres responsables o comissions específiques per a estudiar temes concrets. Més endavant es pot plantejar la conveniència de constituir un Patronat amb la participació d'institucions de fora la UPC, de l'administració, i empreses.

Són funcions del Director:
•	Representar el Centre en tots els actes públics.
•	Representar el Centre davant l’equip de govern de la UPC.
•	Promoure la participació del Centre en projectes amb empreses i d’altres entitats amb l’objectiu de realitzar una transferència de tecnologia efectiva.
•	Convocar i presidir les reunions de la Junta.
•	Emetre un vot de qualitat decisiu en cas d’empat.
•	Altres atribucions que li delegui el Rector o la Junta.

Són funcions de la Junta:
•	Determinar les línies generals d’actuació del Centre.
•	Definir l’organització de les activitats.
•	Coordinar i definir els plans estratègics.
•	Fer el seguiment dels objectius proposats en el pla estratègic.
•	Assignar els projectes que arribin al Centre a les persones i grups més adequats, segons l’experiència i grau de dedicació disponible.
•	Realitzar el seguiment dels projectes comuns del Centre.
•	L’elaboració de la memòria  anual d’activitats.

Són funcions del Secretari:
•	Distribuir la convocatòria de les reunions de la Junta.
•	Redactar i signar les actes de les reunions de la Junta, un cop aprovades i amb el vist-i-plau del Director.
•	Custodiar la documentació del Centre.
•	Acordar els termes en que els usuaris externs poden utilitzar els equips del Centre.
•	Facturar els serveis proporcionats pel Centre a projectes i entitats externs, així com als projectes i grups de recerca relacionats amb el Centre.

Són funcions del responsable tècnic del laboratori:
•	Planificar i organitzar les activitats dels diferents projectes en curs i dels diferents usuaris dels equips del Centre.
•	Proposar les actualitzacions i l’adquisició de nous equips pel laboratori comú.
•	Preparar les sol·licituds d’infraestructura que correspongui.
•	Aportar la informació corresponent per a elaborar la memòria anual d’activitats.

Es proposa com a Director de CER CABA a en Gabriel Junyent i Giralt.

Es proposa que, inicialment, la Junta estigui constituïda pels professors promotors del Centre. Més endavant s’inclourà la representació dels altres grups que formin part del Centre.

Es proposa l'assignació de les tasques següents als membres del grup promotor: 
a)	Secretari, en Josep Solé i Pareta.
b)	Responsable tècnic del laboratori, en Jordi Domingo i Pascual.
c)	Transferència de Tecnologia, en Ramon Agustí Comes.
d)	Activitats de formació, en Ferran Casadevall Palacio.
e)	Relacions internacionals, Jesús Roldán Andrade.

Seguiment i avaluació dels resultats

El seguiment i l’avaluació dels resultats es farà seguint els objectius fixats en el pla estratègic amb les dades que han de constar en la Memòria Anual d’activitats del Centre CABA. La memòria d’activitats contindrà, a més de la descripció detallada de les activitats, dels projectes desenvolupats i dels projectes en curs, la descripció dels serveis proporcionats, l’estat de comptes, amb els ingressos i despeses del Centre, i el pressupost anual, les ampliacions i actualitzacions dels equips i serveis, i la planificació de les activitats per a l’any següent.